**Noteikumu projekta „Grozījumi Ministru kabineta 2009.gada 10.februāra noteikumos nr.128 „Politisko organizāciju (partiju) vēlēšanu ieņēmumu un izdevumu deklarācijas aizpildīšanas un iesniegšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | *Euro* ieviešanas kārtības likuma 30.panta pirmā daļa;Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.punktsLatvijas Nacionālā *euro* ieviešanas plāns (apstiprināts ar Ministru kabineta 2013.gada 4.aprīļa rīkojumu Nr.136);  Ministru kabineta 2013.gada 29.maija rīkojums Nr.212 „Par tiesību aktu projektu virzību saistībā ar euro ieviešanu Latvijā”. |
|  2. | Pašreizējā situācija un problēmas | Ņemot vērā to, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2009.gada 10.februāra noteikumos nr.128 „Politisko organizāciju (partiju) vēlēšanu ieņēmumu un izdevumu deklarācijas aizpildīšanas un iesniegšanas kārtība“, grozot tās normas, kurās ir pieminēti lati un santīmi.Turklāt pēc *euro* ieviešanas Latvijas Banka vairs nenoteiks valūtas maiņas kursu, tāpēc spēkā esošās normas ar atsauci uz Latvijas Bankas noteiktu kursu grozāmas, iekļaujot atsauci uz grāmatvedībā izmantojamo ārvalstu valūtas kursu, kas tiks definēts likumā „Par grāmatvedību”. Tādējādi lūdzam noteikumu projektu papildināt ar attiecīgu grozījumu MK noteikumu Nr.128 3.punktā, vārdus „Latvijas Bankas noteikto attiecīgās ārvalsts valūtas kursu” aizstājot ar vārdiem „grāmatvedībā izmantojamo ārvalstu valūtas kursu”. |
|  3. | Saistītie politikas ietekmes novērtējumi un pētījumi | Projekts šo jomu neskar.  |
|  4. | Tiesiskā regulējuma mērķis un būtība | Šā projekta mērķis ir pielāgot Ministru kabineta 2009.gada 10.februāra noteikumos nr.128 „Politisko organizāciju (partiju) vēlēšanu ieņēmumu un izdevumu deklarācijas aizpildīšanas un iesniegšanas kārtība“ normas faktiskajai situācijai, ka Latvijā nacionālā valūta būs *euro*, nevis lati*.* Attiecīgi noteikumos tiek grozīts 2. punkts, svītrojot atsauci uz latiem. Savukārt noteikumu 3.punkts tiek izteikts jaunā redakcijā, kur netiek minēta atsauce uz latiem, kā arī atsauce uz Latvijas Bankas noteikto valūtas maiņas kursu, tā vietā iekļaujot atsauci uz grāmatvedībā izmantojamo ārvalstu valūtas kursu, kas tiks definēts likumā „Par grāmatvedību”.  |
|  5. | Projekta izstrādē iesaistītās institūcijas | Projekts šo jomu neskar. |
|  6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
|  7. | Cita informācija | Šis projekts tiks virzīts izskatīšanai Ministru kabinetā pēc tam, kad Eiropas Savienības Padomē saskaņā ar Līguma par Eiropas Savienības darbību 140.panta 2.punktu tiks pieņemts lēmums par izņēmuma statusa atcelšanu Latvijas Republikai un Eiropas Savienības Padome būs noteikusi lata maiņas kursu.Projektam ir jābūt apstiprinātam un publicētam oficiālajā izdevumā „Latvijas Vēstnesis” līdz *euro* ieviešanas dienai. |

|  |
| --- |
|  |
|  |

**Anotācijas II - VII sadaļa – Projekts šo jomu neskar.**

Ministru prezidents V.Dombrovskis

Vīza: KNAB priekšnieks J.Streļčenoks

2013.08.13.

407

I.Terinka, 67356165-268

Inese.terinka@knab.gov.lv